Coba ceritain soal The Ten Commandments (filem 1956) dalam bahasa melayu

The Ten Commandments ("Sepuluh Rukun") ialah sebuah filem sejarah agama berbahasa Inggeris tahun 1956 arahan Cecil B. DeMille untuk produksi Paramount Pictures. Ia merupakan filem yang menggambarkan riwayat hidup Nabi Musa menurut kepercayaan agama Kristian didasarkan kepada penceritaan dalam Kitab Keluaran serta juga beberapa buku lain termasuk Prince of Egypt karya Dorothy Clarke Wilson, Pillar of Fire karya J.H. Ingraham dan On Eagle's Wings karya A.E. Southon; ia sendiri merupakan pembikinan semula filem berjudul sama diarahkan beliau pada tahun 1923.

Filem ini dibikin menggunakan teknologi VistaVision (dengan pewarnaan sistem Technicolor. Ia merupakan karya terakhir dan terkenal Cecil DeMille. Ia merupakan filem termahal dibuat pada ketika itu dengan latar paling besar pernah dibina untuk pembikinannya.